**КРИТЕРИЈУМ ОЦЕЊИВАЊА БАЗИРАН ПРЕМА ИСХОДИМА ПОСТИГНУЋА УЧЕНИКА ИЗ ПРЕДМЕТА МУЗИЧКА КУЛТУРА**

Критеријуми су усклађени са принципима оцењивања дефинисаним у Правилнику о оцењивању у основном образовању и васпитању из 2019. године.

Принципи оцењивања, у смислу овог правилника, јесу:

1) уважавање индивидуалних разлика, потреба, узраста, претходних постигнућа ученика и тренутних услова у којима се оцењивање одвијa

2) објективност у оцењивању према утврђеним критеријумима

3) релевантност оцењивања

4) правичност у оцењивању

5) коришћење разноврсних техника и метода оцењивања

6) редовност и благовременост у оцењивању

7) оцењивање без дискриминације и издвајања по било ком основу

Праћење развоја, напредовања и остварености постигнућа ученика у току школске године обавља сеформативним и сумативним оцењивањем.

**Формативно оцењивање** јесте редовно праћење и процена напредовања у остваривању прописаних исхода, стандарда постигнућа и ангажовања у оквиру музичког васпитања , слободних наставних активности, музичке секције , ангажовања на такмичењима, учествовање на школским приредбама, као и праћење владања ученика. Формативне оцене се евидентирају у педагошкој документацији наставника.

**Сумативно оцењивање** јесте вредновање постигнућа ученика на крају програмске целине или на крајуполугодишта из обавезног и изборних програма и активности. Оцене добијене сумативним оцењивањем субројчане и евидентирају се у дневнику, а могу бити унете и у педагошку документацију. Почетна основа оцењивања је континуирано праћење сваког ученика и вредновање знања, вештина и ставова помоћуусменог испитивања.

Наставник музичке културе води своју педагошку свеску у којој бележи активности и однос ученика према раду на часовима музичке културе:

– редовно доношење потребног прибора за рад на часу

– редовно присуствовање на часовима

– учествовање у ваннаставним и ваншколским активностима и др.

- достигнут ниво теоријског образовања, музичке писмености, препознавање музичких дела, свирање на Орфовом инструментаријуму

За ученике који раде по ИОП-у, ради се евалуација након сваког класификационог периода и кориговање планова по потреби.

Оцењивање се врши бројчано, на основу остваривања оперативних задатака и минималних образовних захтева.

Праћење напретка ученика обавља се сукцесивно у току целе школске године, на основу јединствене методологије која предвиђа следеће тематске целине:

- стварање могућности да кроз различите садржаје и облике рада, циљеви и задаци буду у потпуности реализовани

- развијање способности извођења музике певањем или свирањем

- развијање навике слушања музике, подстицање доживљаја и оспособљавање за разумевање музике

- упознавање основа музичке писмености и изражајних средстава музичке уметности

- стицање знања о музици различитих епоха

- подстицање креативности у свим музичким активностима

- достигнут ниво теоријског знања

Узевши претходно наведено у обзир, орјентационо и условно може се уједначавање критеријума свести по областима на следећи начин:

**КРИТЕРИЈУМИ ОЦЕЊИВАЊА ОД 5.-8.РАЗРЕДА**

|  |  |  |  |  |
| --- | --- | --- | --- | --- |
|  | довољан 2 | добар 3 | врло добар 4 | одличан 5 |
| ЗНАЊЕ И РАЗУМЕВАЊЕ | Тешко разуме основне елементе музичке писмености.  Тешко визуелно препознаје инструмент.  Тешко разуме муизичке епохе и њихове представнике. | Уме да препозна основне елементе музичке писмености али их теже разуме и примењује.  Визуелно препознаје музички инструмент али не и не и његове карактеристике.  Упознат је са појединим композиторима али их не сврстава у одређене епохе. | Успешно пропознаје елементе музичке писмености.  Визуелно препознаје музичке инструменте као и њихове карактеристике.  Упознат је са појединим композиторима и може их сврстати у одређене епохе. | Веома добро влада елементима музичке писмености, разуме друштвене и историјске околности настанка жанра и облика музичког фолклора.  Критикчки и аргументовано образлаже свој суд и уме креативно да комбинује изражајне музичке елементе.  Препознаје звук и зна карактеристике музичких инструмената.  Разликује музичке епохе по њиховим карактеристикама и представницима. |
| СЛУШАЊЕ МУЗИКЕ | На основу слушања, тешко препознаје музичке израђајне елементе, извођачки састав, музичке жанрове. | На основу слушања, препознаје музичке израђајне елементе, извођачки састав, музичке жанрове. | Уме да опише каракатеристике звучног примера без анализе њихових елемената. | Ученик уме да анализира слушни пример и открије везу опажајних карактеристика са ђжанровским и историјско стилским контелстом звучног примера. |
| МУЗИЧКО ИЗВОЂЕЊЕ | Тешко пева једноставне дечије, народне и популарне композиције ограничавајући њихово извођење на једну строфу. | Пева једноставне дечије, народне и популарне композиције. | Пева сложеније дечије, народне и популарне композиције. | Изводи разноврсни музички репертоар свирање и певањем као солиста и у ансамблу.  Активно учествује у школским приредбама певањем и/или свирањем. |
| МУЗИЧКО СТВАРАЛАШТВО | Тешко самостално успева да направи музички инструмент користећи предмете из окружења.  Може да изведе искључиво једноставну ритмичку пратњу. | Уме да осмисли и направи једноставне музичке инструменте и да их примени у групном музицирању. | Осмишљава мање музичке целине на основу понуђених модела и изводи пратеће ритмичке деонице на направњеним музичким инструментима. | Успешно осмишљава пратеће аранжмане за Орфов инструментаријум и друге инструменте.  Импровизује и /или компонује мање музичке целине.  Уме да осмисли музику за школску представу. |

Обавештавање о оцењивању;

На почетку школске године наставник је дужан да на примерен начин обавести ученика о

прописаним циљевима, стандардима постигнућа и исходима учења. На почетку школске године ученици, родитељи, односно старатељи се обавештавају о критеријумима, начину, поступку, динамици, распореду оцењивања и доприносу појединачних оцена закључној оцени. Наставник успоставља сарадњу са родитељима на терминима отворених врата, као и електонским путем.

Наставник музичке културе:

Александар Мостарски